STATVTVM est, vt silentium ad mensam sicut in regulari refectorio vbique  ab omnibus teneatur. Sed si extra refectorium regulare comedenti quilibet superuenerit, surget, cumque inuitabit, loquetur,  stando quantum necesse fuerit, sed postquam resederit, vt prius tacebit. Causa instituti huius fuit Apostolus etiam laicis præcipiens, Vnusquisque panem suum cum silentio manducet. Etiam S. Benedictus Monachis imperās  dicens, Summum fiat silentium ad mensam: etiam antiqui seu moderni temporis Religiosi, qui vbicumque comedant, rigorem silentij in nullo relaxant. Nec honestum est Cluniacensibus videri minus religiosos, per quos in Galliis, Germania, Anglia, Hispania, Italia, ac tota fere Europa, a multis annis arefacta Religio refloruit, multorumque inueteratus tepor, diuina præeunte  comitante gratia, recaluit.